b'\n_START_ARTICLE_\nEddie McCalmon\n_START_SECTION_\nKariera\n_START_PARAGRAPH_\nMcCalmon je ve\xc4\x8dino svoje hokejske kariere preigral v rodni provinci Saskatchewan. Kariero je za\xc4\x8del v mo\xc5\xa1tvu Lumsden Athletic Club in jo nadaljeval v SIHA mo\xc5\xa1tvu Regina Victorias. Od 1923 do 1927 je McCalmon pripadal univerzitetni ekipi Saskatchewan Huskies. Kariero je nato nadaljeval v mo\xc5\xa1tvu Saskatoon Sheiks, ki je nastopalo v ligi Prairie Hockey League._NEWLINE_Med sezono je bil vpleten v menjavo, ki ga je z Earlom Millerjem preselila v NHL mo\xc5\xa1tvo Chicago Black Hawks. Za Chicago je igral na 23 tekmah in se dvakrat vpisal med strelce. Naslednji dve sezoni je pre\xc5\xbeivel v mo\xc5\xa1tvih Tulsa Oilers in Toronto Millionaires, v sezoni 1930/31 pa je zastopal barve mo\xc5\xa1tva Philadelphia Quakers v ligi NHL. Po koncu sezone je klub razpadel, McCalmon pa je kon\xc4\x8dal kariero.'